
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 6
                                                               29 ianuarie 2026
privind preluarea și modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 276/08.01.2026 şi la Consiliul Local Sighișoara cu nr. 1.533/16.01.2026, de referatul de aprobare, înregistrat cu nr. 275/08.01.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere cererea înregistrată la Municipiul Sighișoara cu nr. 37.587/02.12.2025, formulată de domnul Sas Adrian - Virgil și soția Sas Andra - Ionela, prin care solicită preluarea contractului de închiriere nr. 600/2006, având ca obiect terenul situat în municipiul Sighișoara, str. Andrei Mureșanu, f.nr., potrivit contractului de vânzare încheiat la B.I.N. Melinte Oana și autentificat cu încheierea de autentificare nr. 1306 din 07 noiembrie 2025, anexat cererii;

Având în vedere contractul de închiriere nr. 600/2006, așa cum a fost modificat și completat prin actele adiționale nr. 1 - 5, având ca obiect terenul în suprafață de 190 mp., cu destinația de teren agricol, situat în municipiul Sighișoara, str. Andrei Mureșanu f.nr., înscris în C.F. nr. 59923 Sighișoara, nr. C.F. vechi: 2335/A+145, nr. cad. 1070/3 și nr. top. 3342/1/2/2/2/3 și C.F. nr. 59922 Sighișoara, nr. C.F. vechi: 2335/A+142, nr. cad. 445/1/3 și nr. top. 3342/1/2/2/1/1/3, limitrof imobilului de natură teren, proprietate privată, situat în municipiul Sighișoara, str. Andrei Mureșanu, nr. 6, ap. 1, înscris în C.F. nr. 59056-C1-U1 Sighișoara;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. inventar: 51.277 și nr. 51.278;

Având în vedere cererea înregistrată la Municipiul Sighișoara cu nr. 40.002/19.12.2025, formulată de doamna Ciudin Vasilica - Manoela împreună cu doamna Sîrbu Veronica - Ioana, prin care solicită preluarea contractului de închiriere nr. 151/31631/2022, având ca obiect terenul situat în municipiul Sighișoara, str. Horia Teculescu, nr. 14, potrivit certificatului de moștenitor nr. 43/2025, anexat cererii;

Având în vedere contractul de închiriere nr. 151/31631/2022, având ca obiect terenul în suprafață de 119 mp., din totalul de 698 mp. al terenului situat în municipiul Sighișoara, str. Horia Teculescu, nr. 14, jud. Mureș, înscris în C.F. nr. 52192 Sighișoara (nr. C.F. vechi: 1737), sub nr. cad. 2484 și nr. top. 1312, cu destinația de teren aferent apartamentului nr. 6 situat la aceeași adresă, aflat în proprietate;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. inventar: 52.083;

Având în vedere faptul că Municipiul Sighișoara, în calitate de unitate administrativ - teritorială, deține rangul de posesor asupra terenului antemenționat, exercitând posesia ca stare de fapt prin care își manifestă stăpânirea asemenea unui bun proprietar, beneficiind de folosința acestuia și de culegerea fructelor;

Având în vedere că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Ținând cont de faptul că suprafața de teren care face obiectul contractului de închiriere este aferentă casei de locuit, deosebit de relevantă este împrejurarea că terenul în discuție ar putea fi reclamat doar pentru asigurarea folosinței normale a locuinței, astfel că, dat fiind specificul și amplasamentul bunului imobil, acesta nu ar putea fi atribuit în folosința altor persoane decât celui care este proprietar al construcției edificate pe acest teren;  

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările și completările ulterioare, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Dat fiind că, potrivit prevederilor Legii nr. 227/2015 privind Codul fiscal, cu modificările și completările ulterioare, chiriașii datorează taxă pe teren pentru terenurile închiriate și potrivit prevederilor Legii nr. 207/2015 privind Codul de procedură fiscală, cu modificările și completările ulterioare, se justifică și actualizarea clauzelor contractuale, respectiv modificarea art. 6 și art. 7 din contractul de închiriere nr. 151/31631/2022, care are ca obiect terenul aferent ap. 6, situat în municipiul Sighișoara, str. Horia Teculescu, nr. 14;

Ținând cont de faptul că, prin preluarea și modificarea contractelor de închiriere, se asigură realizarea unor venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 277/08.01.2026, prin care se propune preluarea și modificarea unor contracte de închiriere;

  Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                H O T Ă R Ă Ş T E:
Art. 1. (1) Se aprobă preluarea, de către domnul Sas Adrian - Virgil și soția Sas Andra - Ionela, a contractului de închiriere nr. 600/2006, așa cum a fost modificat și completat prin actele adiționale nr. 1 - 5, având ca obiect terenul în suprafață de 190 mp., cu destinația de teren agricol, situat în municipiul Sighișoara, str. Andrei Mureșanu f.nr., înscris în C.F. nr. 59923 Sighișoara, nr. C.F. vechi: 2335/A+145, nr. cad. 1070/3 și nr. top. 3342/1/2/2/2/3 și C.F. nr. 59922 Sighișoara, nr. C.F. vechi: 2335/A+142, nr. cad. 445/1/3 și nr. top. 3342/1/2/2/1/1/3, limitrof imobilului de natură teren, proprietate privată, situat în municipiul Sighișoara, str. Andrei Mureșanu, nr. 6, ap. 1, înscris în C.F. nr. 59056-C1-U1 Sighișoara, construcție – apartament 1, dobândit de la actualul chiriaș al terenului, domnul Lazăr Ștefan - Florin, urmare a contractului de vânzare încheiat la B.I.N. Melinte Oana și autentificat cu încheierea de autentificare nr. 1306 din 07 noiembrie 2025.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) ani şi 11 (unsprezece) luni, respectiv de la data de 01.02.2026 până la data de 31.12.2030, cu posibilități de prelungire, conform contractului.

(3) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara și domnul Sas Adrian - Virgil și soția Sas Andra - Ionela.

Art. 2. (1) Se aprobă preluarea de către doamna Ciudin Vasilica - Manoela și doamna Sîrbu Veronica - Ioana, a contractului de închiriere nr. 151/31631/2022, având ca obiect terenul, în suprafață de 119 mp., din totalul de 698 mp. al terenului situat în municipiul Sighișoara, str. Horia Teculescu, nr. 14, jud. Mureș, înscris în C.F. nr. 52192 Sighișoara (nr. C.F. vechi: 1737), sub nr. cad. 2484 și nr. top. 1312, cu destinația de teren aferent apartamentului nr. 6 situat la aceeași adresă, dobândit în proprietate de doamna Ciudin Vasilica - Manoela și doamna Sîrbu Veronica - Ioana, urmare a dezbaterii succesiunii după fosta chiriașă a terenului, Deneșan Eleonora - Aurelia - Steluța, în calitate de fiice moștenitoare, potrivit certificatului de moștenitor nr. 43/2025.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 1 (un) an şi 9 (nouă) luni, respectiv de la data de 01.02.2026 până la data de 31.10.2027, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit prevederilor art. 2 alin. (1) din prezenta hotărâre.
(4) Se aprobă modificarea art. 6, respectiv art. 7 din Capitolul IV. PREȚUL ÎNCHIRIERII al contractului de închiriere, preluat potrivit prevederilor art. 2 alin. (1) din prezenta hotărâre, care va avea următorul conținut:

,,Art. 6. Prețul închirierii va fi calculat conform actelor normative în vigoare și indexat anual, în funcție de rata inflației.ˮ
,,Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03, respectiv 30.09 a anului în curs, începând cu data încheierii contractului.ˮ

 (5) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi doamna Ciudin Vasilica - Manoela și doamna Sîrbu Veronica - Ioana.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

     Călugăr Andrei - Robert       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.    

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 6/29.01.2026

□ simplă         □ absolută

	…./…./….

	…./…./….
	

	Hotărârea devine obligatorie sau produce efecte juridice, după caz
	…./…./….
	


